ddrg/super_eurlex huggingface dataset:
Kommissionens beslutning

af 24. januar 2003

om ændring af beslutning 97/252/EF for så vidt angår optagelse af en virksomhed på De Nederlandske Antiller på midlertidige lister over tredjelandsvirksomheder, hvorfra medlemsstaterne tillader import af mælk og mælkebaserede produkter til konsum

(meddelt under nummer K(2003) 324)

(EØS-relevant tekst)

(2003/59/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1 og 4, og

ud fra følgende betragtninger:

(1) Ved Kommissionens beslutning 97/252/EF(3), ændret ved beslutning 2002/527/EF(4), blev der opstillet midlertidige lister over tredjelandsvirksomheder, der producerer mælk og mælkebaserede produkter til konsum.

(2) De Nederlandske Antiller har fremsendt en liste, hvorpå der er opført én virksomhed, der producerer mælk og mælkebaserede produkter til konsum, og som myndighederne bekræfter opfylder EF-bestemmelserne.

(3) Eftersom der endnu ikke er foretaget kontrol på stedet, gælder der dog ikke nedsat kontrolhyppighed for import fra sådanne virksomheder, jf. artikel 2, stk. 4, i beslutning 95/408/EF.

(4) Beslutning 97/252/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 97/252/EF ændres som anført i bilaget til nærværende beslutning.

Artikel 2

Denne beslutning træder i kraft den 31. januar 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 24. januar 2003.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 101 af 18.4.1997, s. 46.

(4) EFT L 170 af 29.6.2002, s. 86.

BILAG

I bilaget indsættes følgende tekst opstillet alfabetisk efter ISO-kode:

"País: Antillas Neerlandesas/Land: Nederlandske Antiller/Land: Niederländische Antillen/Χώρα: Ολλανδικές Αντίλλες/Country: Netherlands Antilles/Pays: Antilles néerlandaises/Paese: Antille olandesi/Land: Nederlandse Antillen/País: Antilhas Neerlandesas/Maa: Alankomaiden Antillit/Land: Nederländska Antillerna"
Rådets afgørelse

af 14. oktober 2002

om afklassificering af visse dele af Sirene-Håndbogen, der er vedtaget af Schengen-Eksekutivkomitéen, som er nedsat ved konventionen om gennemførelse af Schengen-aftalen af 14. juni 1985

(2003/19/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, og

ud fra følgende betragtninger:

(1) Ved afgørelse af 14. december 1993 (SCH/Com-ex (93) 22 rev) og 23. juni 1998 (SCH/Com-ex (98) 17) vedtog Eksekutivkomitéen, der er nedsat ved konventionen om gennemførelse af Schengen-aftalen af 14. juni 1985, og som Rådet nu er trådt i stedet for, jf. artikel 2 i Schengen-protokollen, at Sirene-Håndbogen, hvis endelige udgave blev vedtaget ved Eksekutivkomitéens afgørelse af 28. april 1999 (SCH/Com-ex (99) 5), skulle klassificeres som fortrolig.

(2) Sirene-Håndbogen samt Eksekutivkomitéens afgørelser vedrørende dens klassificering indgår i Schengen-reglerne som defineret af Rådet i afgørelse 1999/435/EF af 20. maj 1999.

(3) Visse dele af Sirene-Håndbogen bør afklassificeres.

(4) Visse dele af Sirene-Håndbogen bør nedklassificeres til RESTREINT UE.

(5) Eksekutivkomitéens afgørelse (SCH/Com-ex (93) 22 rev) og (SCH/Com-ex (98) 17) bør ophæves, for så vidt der deri henvises til klassificeringen af Sirene-Håndbogen, således at der fremover kan træffes afgørelse om dens klassificering i overensstemmelse med de normale bestemmelser om klassificering af dokumenter i Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter(1) -

TRUFFET FØLGENDE AFGØRELSE:

Artikel 1

Sirene-Håndbogen afklassificeres, med undtagelse af del 2.3 og bilag 1, 2, 3, 4, 5 og 6.

Artikel 2

Del 2.3 af Sirene-Håndbogen samt bilag 1, 2, 3, 4, 5 og 6 klassificeres som RESTREINT UE.

Artikel 3

De afklassificerede dele af Sirene-Håndbogen offentliggøres i De Europæiske Fællesskabers Tidende.

Artikel 4

1. Eksekutivkomitéens afgørelse af 14. december 1993 (SCH/Com-ex (93) 22 rev) og 23. juni 1998 (SCH/Com-ex (98) 17) ophæves, for så vidt der deri henvises til Sirene-Håndbogen.

2. Fremtidige afgørelser om Sirene-Håndbogens klassificering træffes i overensstemmelse med bestemmelserne i afgørelse 2001/264/EF.

Artikel 5

Denne afgørelse træder i kraft på dagen for offentliggørelsen i De Europæiske Fællesskabers Tidende.

Udfærdiget i Luxembourg, den 14. oktober 2002.

På Rådets vegne

L. Espersen

Formand

(1) EFT L 101 af 11.4.2001, s. 1.
Kommissionens beslutning

af 19. december 2003

om ændring af beslutning 2002/862/EF om særlige betingelser for import af fiskerivarer fra Kasakhstan

(meddelt under nummer K(2003) 4890)

(EØS-relevant tekst)

(2003/905/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), særlig artikel 11, stk. 1, og

ud fra følgende betragtninger:

(1) Ved Kommissionens beslutning 2002/862/EF(2) fastsættes det, at "Committee of Forestry, Fishing and Hunting (CFFH) of the Ministry of Natural Resources and Environment Protection" er den kompetente myndighed i Kasakhstan for kontrol og attestering af, at fiskevarerne og akvakulturprodukterne opfylder kravene i direktiv 91/493/EØF.

(2) Efter en omstrukturering af den kasakhiske administration er det nu "Veterinary Department of the Ministry of Agriculture (VD-MA)", der er den kompetente myndighed. Den nye myndighed er i stand til effektivt at kontrollere, om de gældende love overholdes.

(3) VD-MA har officielt forsikret, at standarderne for sundhedskontrol og -overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.

(4) Beslutning 2002/862/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2002/862/EF foretages følgende ændringer:

1) Artikel 1 affattes således:

"Artikel 1

'Veterinary Department of the Ministry of Agriculture (VD-MA)' er den kompetente myndighed i Kasakhstan for kontrol og attestering af, at fiskevarer og akvakulturprodukter opfylder kravene i direktiv 91/493/EØF."

2) Artikel 3, stk. 2, affattes således:

"2. Certifikater skal indeholde VD-MA-repræsentantens navn, stilling og underskrift samt VD-MA's officielle stempel i en anden farve end de øvrige angivelser i certifikatet."

3) Bilag I affattes som angivet i bilaget til nærværende beslutning.

Artikel 2

Denne beslutning anvendes fra den 27. december 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. december 2003.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 301 af 5.11.2002, s. 48.

BILAG

"BILAG I

>PIC FILE= "L_2003340DA.007503.TIF">

>PIC FILE= "L_2003340DA.007601.TIF">"
Rådets afgørelse

af 7. marts 2003

om anvendelse af Den Europæiske Udviklingsfonds renter til finansiering af omkostningerne ved den internaliserede ordning for forvaltning af de uafhængige eksperter, der arbejder i AVS-staterne og de oversøiske lande og territorier

(2003/175/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Tredje AVS-EØF-konvention, underskrevet i Lomé den 8. december 1984,

under henvisning til den Fjerde AVS/EF-konvention(1), undertegnet i Lomé den 15. december 1989 og ændret ved den aftale, der blev undertegnet på Mauritius den 4. november 1995(2),

under henvisning til den interne aftale af 19. februar 1985 om finansiering og forvaltning af Fællesskabets bistand(3), i det følgende benævnt "den interne aftale vedrørende 6. EUF", særlig artikel 9, stk. 2,

under henvisning til den interne aftale af 16. juli 1990 om finansiering og forvaltning af Fællesskabets bistand inden for fjerde AVS/EØF-konvention (i det følgende benævnt "den interne aftale vedrørende 7. EUF")(4), særlig artikel 9, stk. 2,

under henvisning til den interne aftale af 20. december 1995 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for den anden finansprotokol til fjerde AVS/EF-konvention (i det følgende benævnt "den interne aftale vedrørende 8. EUF"(5), særlig artikel 9, stk. 2,

under henvisning til forslag fra Kommissionen, og

ud fra følgende betragtninger:

(1) Fra den 1. januar 2003 overlader Kommissionen ikke forvaltningen af uafhængige eksperter, der arbejder i AVS-landene og de oversøiske lande og territorier, til eksterne privatretlige organer.

(2) De nødvendige finansielle ressourcer bør komme fra de kumulerede renter af deponerede midler under Den Europæiske Udviklingsfond (EUF), som i øjeblikket findes i EUF's almindelige finansforvaltning, jf. bestemmelserne i de interne aftaler vedrørende 6., 7. og 8. EUF -

TRUFFET FØLGENDE AFGØRELSE:

Artikel 1

Der frigøres et beløb på 2700000 EUR i EUF's almindelige finansforvaltning fra de kumulerede renter af deponerede EUF-midler til finansiering af omkostningerne ved internaliseringen af den nye ordning til forvaltning af de uafhængige eksperter, der arbejder for AVS-staterne og oversøiske lande og territorier for en periode af fire år fra datoen for vedtagelsen af denne afgørelse.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 7. marts 2003.

På Rådets vegne

N. Christodoulakis

Formand

(1) EFT L 229 af 17.8.1991, s. 3.

(2) EFT L 156 af 29.5.1998, s. 3.

(3) EFT L 86 af 31.3.1986, s. 210.

(4) EFT L 229 af 17.8.1991, s. 288.

(5) EFT L 156 af 29.5.1998, s. 108.
Rådets afgørelse

af 18. februar 2003

om nedsættelse af Udvalget for Finansielle Tjenesteydelser

(2003/165/EF)

RÅDET FOR DEN EUROPÆISKE UNION

1. ERINDRER om, at Rådet i sine konklusioner af 3. december 2002 tilkendegav, at det er rede til at træffe afgørelse om nedsættelse af et nyt udvalg, som skal rådgive Rådet og Kommissionen om og give dem overblik over en række spørgsmål vedrørende finansielle markeder

2. NEDSÆTTER i overensstemmelse hermed Udvalget for Finansielle Tjenesteydelser (i det følgende benævnt "udvalget"), der skal have følgende opgaver:

- muliggøre tværsektorielle strategiske overvejelser uafhængigt af lovgivningsprocessen

- bidrage til at fastlægge strategien for spørgsmål vedrørende finansielle tjenesteydelser på mellemlang og lang sigt

- overveje følsomme spørgsmål på kort sigt

- vurdere fremskridt og implementering

- rådgive om og give overblik over såvel interne spørgsmål (f.eks. det indre marked, herunder gennemførelsen af handlingsplanen for finansielle tjenesteydelser) som eksterne spørgsmål (f.eks. WTO)

3. ER ENIGT om følgende for så vidt angår udvalgets sammensætning, formandskab og funktionsmåde:

- Kommissionen og hvert medlem af Rådet udpeger en repræsentant på højt plan og en suppleant til udvalget; en repræsentant for Den Europæiske Centralbank og formændene for de relevante EF-tilsynsudvalg får observatørstatus.

- Udvalget udnævner en formand og en næstformand blandt medlemsstaternes repræsentanter; formanden og næstformanden udnævnes for to år; den første formand udnævnes af Det Økonomiske og Finansielle Udvalg.

- Den medlemsstat, hvis repræsentant udnævnes til formand, får en supplerende repræsentant i udvalget i formandens embedsperiode.

- Formanden og næstformanden tillige med repræsentanten fra Kommissionen, repræsentanten for den medlemsstat, der varetager formandskabet for Rådet, for så vidt angår dennes embedsperiode, en repræsentant for Generalsekretariatet for Rådet og en repræsentant for sekretariatet for Det Økonomiske og Finansielle Udvalg arbejder tæt sammen med henblik på at lette udvalgets arbejde.

- Udvalget aflægger rapport til Det Økonomiske og Finansielle Udvalg med henblik på at forberede dets rådgivning til Økofin-Rådet under hensyntagen til Corepers sædvanlige rolle.

- Formanden for udvalget skal stå til rådighed for en regelmæssig udveksling af synspunkter om den strategiske udvikling i relation til de finansielle markeder med Udvalget om Økonomi og Valutaspørgsmål i Europa-Parlamentet.

- Udvalget fastsætter selv sin forretningsorden i overensstemmelse med Rådets forretningsorden.

- Generalsekretariatet for Rådet fungerer som sekretariat

4. BEMÆRKER, at udvalgets aktiviteter ikke berører Kommissionens initiativret

5. BESLUTTER at tage denne afgørelse op til revision i andet halvår 2004.

Udfærdiget i Bruxelles, den 18. februar 2003.

På Rådets vegne

N. Christodoulakis

Formand
Kommissionens afgørelse

af 11. marts 2003

om oprettelse af EF-Rådet for Energy Star-programmet (Energy Star-Rådet)

(2003/168/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1,

under henvisning til Europa-Parlamentets og Rådets forordning (EF) nr. 2422/2001 af 6. november 2001 om et fællesskabsprogram for energieffektivitetsmærkning af kontorudstyr(1), særlig artikel 8, stk. 1, og

ud fra følgende betragtninger:

(1) I henhold til forordning (EF) nr. 2422/2001 skal Kommissionen oprette EF-Rådet for Energy Star-programmet (i det følgende kaldet "Energy Star-Rådet") til at overvåge gennemførelsen af EF's Energy Star-program som fastsat i aftalen mellem regeringen for Amerikas Forenede Stater og Det Europæiske Fællesskab om koordinering af programmer for energieffektivitetsmærkning af kontorudstyr(2).

(2) Energy Star-Rådet sammensættes af nationale repræsentanter, jf. definitionen i forordning (EF) nr. 2422/2001, og interessegrupper, jf. den vejledende angivelse i forordningen -

TRUFFET FØLGENDE AFGØRELSE:

Artikel 1

Hermed oprettes EF-Rådet for Energy Star-programmet, "Energy Star-Rådet".

Artikel 2

1. Formandskabet i Energy Star-Rådet indehaves af Kommissionen repræsenteret ved Generaldirektoratet for Energi og Transport.

2. Den foreløbige liste over nationale repræsentanter, jf. artikel 9 i forordning (EF) nr. 2422/2001, findes i bilagets del A.

Hvor der udpeges mere end én national repræsentant, fastsætter medlemsstaten, hvilken repræsentant der varetager funktionen som "koordinator", som anført i bilaget.

3. Den foreløbige liste over interessegrupper, jf. artikel 8, stk. 3, i forordning (EF) nr. 2422/2001, findes i bilagets del B.

4. Formanden kan efter behov ændre medlemslisten for at sikre en velafvejet deltagelse af alle relevante interessegrupper for hver kontorudstyrsproduktgruppe.

Artikel 3

Denne afgørelse træder i kraft på syvendedagen efter offentliggørelsen i Den Europæiske Unions Tidende.

Udfærdiget i Bruxelles, den 11. marts 2003.

På Kommissionens vegne

Loyola De Palacio

Næstformand

(1) EFT L 332 af 15.12.2001, s. 1.

(2) EFT L 172 af 26.6.2001, s. 3.

BILAG

FORELØBIG LISTE OVER MEDLEMMER AF ENERGY STAR-RÅDET

DEL A

Nationale repræsentanter

>TABELPOSITION>

DEL B

Interessegrupper

Producenter

The European Information, Communications and Consumer Electronics Technology Industry Association (EICTA) (den europæiske IKT-sammenslutning).

Detailhandlere

Eurocommerce

Miljøgrupper

WWF

Forbrugerorganisationer

The European Consumers Organisation (BEUC) (den europæiske forbrugerorganisation).
Kommissionens beslutning

af 27. februar 2003

om fastsættelse af kodningsstandarder for komponenter og materialer til køretøjer i overensstemmelse med Europa-Parlamentets og Rådets direktiv 2000/53/EF om udrangerede køretøjer

(meddelt under nummer K(2003) 620)

(EØS-relevant tekst)

(2003/138/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2000/53/EF af 18. september 2000 om udrangerede køretøjer(1), særlig artikel 8, stk. 2, og

ud fra følgende betragtninger:

(1) Ifølge direktiv 2000/53/EF fastsætter Kommissionen standarder for komponent- og materialekoder, som producenter samt materiale- og udstyrsfabrikanter skal anvende, navnlig for at lette identifikationen af de komponenter og materialer, der er egnede til genbrug og nyttiggørelse.

(2) Det vil være hensigtsmæssigt at fastsætte andre kodningsstandarder på grundlag af de praktiske erfaringer med genvinding og nyttiggørelse af udrangerede køretøjer.

(3) Foranstaltningerne i denne beslutning er i overensstemmelse med udtalelse fra det udvalg, der henvises til i artikel 11 i direktiv 2000/53/EF -

VEDTAGET FØLGENDE BESLUTNING:

Artikel 1

Medlemsstaterne træffer de nødvendige foranstaltninger for at sikre, at producenterne i samarbejde med materiale- og udstyrsfabrikanterne anvender betegnelserne i de i bilaget opregnede ISO-standarder for komponent- og materialekoder ved mærkning og identifikation af komponenter og materialer til køretøjer, jf. dog artikel 3, stk. 3, i direktiv 2000/53/EF.

Artikel 2

To år efter, at denne beslutning er trådt i kraft, revurderes den på grundlag af de praktiske erfaringer med genvinding og nyttiggørelse af udrangerede køretøjer, således at der om nødvendigt kan fastsættes komponent- og materialekodningsstandarder for andre materialer.

Artikel 3

Denne beslutning gælder fra den 1. juli 2003.

Artikel 4

Denne beslutning er rettet til medlemsstaterne.

Udfærdiget i Bruxelles, den 27. februar 2003.

På Kommissionens vegne

Margot Wallström

Medlem af Kommissionen

(1) EFT L 269 af 21.10.2000, s. 34.

BILAG

Ved mærkning og idenfikation af plastkomponenter og -materialer til køretøjer med en vægt på mere end 100 g anvendes følgende terminologi:

- ISO 1043-1 Plast - Symboler og forkortede termer - Del 1: Grundlæggende polymerer og deres særlige karakteristika

- ISO 1043-2 Plast - Symboler og forkortede termer - Del 2: Fyldstof og forstærkede materialer

- ISO 11469 Plast - Generisk identifikation og mærkning af plastprodukter.

Ved mærkning og identifikation af elastomerkomponenter og -materialer til køretøjer med en vægt på mere end 200 g anvendes følgende terminologi:

- ISO 1629 Gummi og latex - Benævnelser. Mærkning af dæk er ikke omfattet heraf.

Hvor der i standarderne er benyttet symbolerne "< " og " >", kan de erstattes af parenteser.
Kommissionens beslutning

af 23. april 2003

om en anmodning om undtagelse for afgifter på køretøjer, der er indgivet af Danmark i medfør af artikel 6, stk. 2, litra b), i Europa-Parlamentets og Rådets direktiv 1999/62/EF om afgifter på tunge godskøretøjer for benyttelse af visse infrastrukturer

(meddelt under nummer K(2003) 1263)

(Kun den danske udgave er autentisk)

(2003/288/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 1999/62/EF af 17. juni 1999 om afgifter på tunge godskøretøjer for benyttelse af visse infrastrukturer(1), særlig artikel 6, og

ud fra følgende betragtninger:

(1) I medfør af artikel 6, stk. 2, litra b), i direktiv 1999/62/EF kan medlemsstaterne anvende reducerede satser eller undtagelser for køretøjer, som kun undtagelsesvis kører på offentlig vej i registreringsmedlemsstaten, og som anvendes af fysiske eller juridiske personer, hvis hovedvirksomhed ikke er godstransport, men dog kun, hvis den transportvirksomhed, som udføres med sådanne køretøjer, ikke skaber konkurrencefordrejninger. Denne nedsættelse eller undtagelse er betinget af, at Kommissionen giver sit samtykke hertil.

(2) Danmark har anmodet Kommissionen om at give sit samtykke til en undtagelse for afgifter på køretøjer på 12 bruttotons og derover, som udelukkende anvendes til transport i forbindelse med omrejsende tivoliers og cirkussers virksomhed i Danmark.

(3) Betingelserne i artikel 6, stk. 2, litra b), i direktiv 1999/62/EF er opfyldt af følgende grunde: Disse køretøjer kører kun lejlighedsvis på offentlig vej, når det tages i betragtning, at den pågældende aktivitet kun finder sted i sommersæsonen, at transporterne kun tjener til at flytte cirkussers og omrejsende tivoliers udstyr fra en by til en anden, og at der går flere uger mellem transporterne; disse køretøjer er registreret for ejeren af et omrejsende tivoli eller cirkus, hvis hovedvirksomhed ikke er godstransport; disse køretøjer skaber ikke konkurrencefordrejninger, da de ikke kan bruges til transport af andet gods end det, de pågældende tivolier og cirkusser bruger til deres egen virksomhed; desuden er køretøjerne forsynet med en klar angivelse af anvendelsesformålet.

(4) Samtykket bør gives for et begrænset tidsrum.

(5) Den undtagelse, som Danmark har anmodet om, bør derfor godkendes -

VEDTAGET FØLGENDE BESLUTNING:

Artikel 1

Kommissionen giver hermed sit samtykke til, at køretøjer på 12 bruttotons og derover, som udelukkende anvendes til transport i forbindelse med omrejsende tivoliers og cirkussers virksomhed i Danmark, i overensstemmelse med artikel 6, stk. 2, litra b), i direktiv 1999/62/EF undtages for afgifter indtil den 31. december 2009.

Artikel 2

Denne beslutning er rettet til Kongeriget Danmark.

Udfærdiget i Bruxelles, den 23. april 2003.

På Kommissionens vegne

Loyola De Palacio

Næstformand

(1) EFT L 187 af 20.7.1999, s. 42.